Document ID: /roh_data/filtered/fineweb-2-filterrobots_roh.jsonl.gz/62046

Glisch verda per la purschida da furmaziun supplementara en il sectur da la transfurmaziun digitala
11.09.2023
Per il project digital «Augment da l’effizienza en la tgira grazia a la gestiun da las incumbensas» ha la Regenza concedì a la Fundaziun Ospital chantunal dal Grischun ina contribuziun chantunala da 910 000 francs en il rom da la Lescha davart la promoziun da la transfurmaziun digitala en il Grischun. Ils custs d’investiziun e da manaschi imputabels dal project importan var 2,82 milliuns francs.
Il project duai accelerar ils process cun ina software adequata ed uschia distgargiar la tgira. En l’avegnir duain las incumbensas pudair vegnir repartidas e coordinadas confurm a las persunas. Tras il nov sistem vegn la persuna correspundenta, ch’è responsabla per la tgira, infurmada davart ils basegns individuals da la pazienta u dal pazient. Quai spargna temp, perquai che la persuna responsabla per la tgira na sto betg pli far il viadi tar la pazienta u il pazient ed enavos. Ultra da quai poi vegnir garantì, che las incumbensas arrivan mintgamai tar la dretga gruppa professiunala e tar la dretga persuna. Uschia po la tgira sa concentrar pli fitg sin sias activitads principalas.